**Årsrapport 2022 for Institut for Syn, Hørelse og Døvblindhed**

## Institut for Syn, Hørelse og Døvblindhed – kort fortalt

Institut for Syn, Hørelse og Døvblindhed (ISHD) tilbyder rådgivning, vejledning og undervisning til hørehæmmede børn og voksne, blinde og svagsynede børn og voksne, døvblinde børn og voksne, samt børn og voksne med andre kommunikationsproblemer på grund af nedsat tale-, læse- eller skrivefunktion. Ydelserne leveres med hjemmel i Lov om Social Service §5, 10, 12, 112 og 113, Lov om Folkeskolen §20 og Lov om Specialundervisning for voksne §1.

Status

De nordjyske kommuners efterspørgsel på ydelser på ISHD har gennem årene ligget stabilt omkring en samlet belægningsprocent på 95%. Instituttets takster er baseret på en forventet udnyttelse af kapaciteten på netop 95% og den stabile efterspørgsel har været en vigtig medvirkende faktor til at kunne fastholde et højt specialiseret fagligt miljø på området.

ISHD har I 2022 haft en belægningsprocent på 98,6%, hvilket er er et tydeligt billede på, at efterspørgslen stadig er høj.

Der er løbende opmærksomhed på, om der er behov for at justere og allokere tilbuddets ressourcer i forhold til udsving i aktiviteten på de enkelte ydelser.

Økonomi

|  |  |  |  |
| --- | --- | --- | --- |
| 1A Generel rådgivning og information – Høreområdet 18+ år | 2021 | 2022 | 2023(forventet) |
| Betalende kommuner | 9 | 9 | 9 |

Ydelse 1A på høreområdet for voksne er objektivt finansieret. Alle kommuner bortset fra Thisted og Morsø kommuner benytter sig af ydelse.

|  |  |  |  |
| --- | --- | --- | --- |
| 1A Generel rådgivning og information – Syns- og ASK-området – Børn og voksne | 2021 | 2022 | 2023(forventet) |
| Betalende kommuner | 11 | 11 | 11 |

Ydelse 1A på synsområdet og ASK-området for børn og voksne er objektivt finansieret. Alle nordjyske kommuner benytter sig af ydelsen.

|  |  |  |  |
| --- | --- | --- | --- |
| 2A og 2B Rådgivning, vejledning, undervisning og afprøvning – Syns- og ASK-området 0 – 18 år | 2021 | 2022 | 2023(forventet) |
| Kapacitet  | 2.900 | 2.900 | 2.900 |
| Realiseret aktivitet | 2.161 | 2.706 |  |
| Budgetteret belægning (%) | 95,0% | 95,0% | 95,0% |
| Realiseret belægning (%) | 74,5% | 93,3% |  |

Ydelse 2A og 2B ligger i underkanten af det budgetterede. Efterspørgslen på småbørns- og skoleområdet er dog steget støt siden de sidste års COVID- lukninger. Kapacitet og realiseret aktivitet er opgjort i timer.

|  |  |  |  |
| --- | --- | --- | --- |
| 2C Høreområdet – Konsulentbistand til voksne | 2021 | 2022 | 2023(forventet) |
| Kapacitet  | 7.800 | 7.800 | 7.800 |
| Realiseret aktivitet | 7.214 | 8.536 |  |
| Budgetteret belægning (%) | 95,0% | 95,0% | 95,0% |
| Realiseret belægning (%) | 92,5% | 109,4% |  |

Ydelse 2C høreområdet indeholder konsulentbistand til voksne hørehæmmede og døve. Aktiviteten er over det budgetterede. Kapacitet og realiseret aktivitet er opgjort i timer.

|  |  |  |  |
| --- | --- | --- | --- |
| 2C Syns- og ASK-området – Konsulentbistand til voksne | 2021 | 2022 | 2023(forventet) |
| Kapacitet  | 9.800 | 9.800 | 9.800 |
| Realiseret aktivitet | 8.824 | 8.856 |  |
| Budgetteret belægning (%) | 95,0% | 95,0% | 95,0% |
| Realiseret belægning (%) | 90,0% | 90,4% |  |

Ydelse 2C syn og ASK indeholder konsulentbistand til blinde og svagsynede voksne. Aktiviteten ligger noget under det budgetterede i 2022. Dette skyldes primært et generationsskifte i rådgivergruppen, som kræver stor uddannelse af nye specialister, som under uddannelsen ikke har kunnet indgå i driften. Kapacitet og realiseret aktivitet er opgjort i timer.

|  |  |  |  |
| --- | --- | --- | --- |
| 2D Synsområdet – Medicin-optiske øjenlidelser | 2021 | 2022 | 2023(forventet) |
| Kapacitet  | 960 | 960 | 960 |
| Realiseret aktivitet | 991 | 1.194 |  |
| Budgetteret belægning (%) | 95,0% | 95,0% | 95,0% |
| Realiseret belægning (%) | 103,2% | 124,4% |  |

Ydelse 2D vedrører optikerydelser til børn og voksne med medicinsk-optisk definerede øjenlidelser. Antallet af borgere har ligget lidt over det budgetterede niveau. Kapacitet og realiseret aktivitet er opgjort i timer.

|  |  |  |  |
| --- | --- | --- | --- |
| 2E Høreområdet – Undervisningsforløb | 2021 | 2022 | 2023(forventet) |
| Kapacitet  | 1.027 | 1.027 | 1.027 |
| Realiseret aktivitet | 439 | 317 |  |
| Budgetteret belægning (%) | 95,0% | 95,0% | 95,0% |
| Realiseret belægning (%) | 42,7% | 30,9% |  |

Ydelse 2E vedrører undervisningsforløb på hold eller individuelt. Kapacitet og realiseret aktivitet er opgjort i timer.

|  |  |  |  |
| --- | --- | --- | --- |
| 3A Optik og IT Hjælpemidler | 2021 | 2022 | 2023(forventet) |
| Betalende kommuner | 11 | 11 | 11 |

Alle kommuner benytter sig af puljen til optik og IT-hjælpemidler.

|  |  |  |  |
| --- | --- | --- | --- |
| 3B Øvrige synshjælpemidler | 2021 | 2022 | 2023(forventet) |
| Betalende kommuner | 9 | 9 | 11 |

Alle kommuner bortset fra Hjørring og Aalborg kommuner benytter sig af hjælpemiddelpuljen til øvrige synshjælpemidler.

|  |  |  |  |
| --- | --- | --- | --- |
| 3C Undervisningshjælpemidler | 2021 | 2022 | 2023(forventet) |
| Betalende kommuner | 11 | 11 | 11 |

Alle kommuner benytter sig af puljen til undervisningshjælpemidler.

## Budget og regnskab

|  |  |  |  |
| --- | --- | --- | --- |
| År | 2021 | 2022 | 2023(forventet) |
| Budget |
| Bruttoomkostningsbudget | 36.565.727  | 37.029.734 | 38.354.912 |
| Regnskab |
| Takstindtægter | -35.573.835  | -37.763.382  | -39.942.712  |
| Direkte udgifter | 26.889.022  | 29.862.972  | 32.252.164  |
| Administration | 4.080.924  | 3.574.676  | 3.500.218  |
| Central ledelse og administration | 1.504.597  | 1.678.809  | 1.728.702  |
| Ejendoms- og kapitalomkostninger | 1.497.861  | 1.498.644  | 1.589.546  |
| Tilsyn og udvikling | 681.769  | 441.038  | 845.550  |
| I alt | -919.662  | -707.243  | -26.532  |

ISHD har haft et overskud på 0,9 mio. kr. i 2021 og 0,7 mio. kr. i 2022. I 2023 forventes der et overskud på 0,026 mio. kr.

Udvikling af Institut for Syn, Hørelse og Døvblindhed

**Faglig udvikling**

Der har været stigende efterspørgsel på specialviden omkring APD, Tinitus og synsnedsættelse på grund af hjernerystelse. Det har betydet, at vi har haft fokus på at uddanne flere rådgivere i de specialer.

**Ledelsesstruktur**

Der er i 2022 ansat en ny leder for afdelingen, Syns- og IKT rådgivningen på ISHD.

**Kompetenceudvikling**

Der har været fokus på at uddanne medarbejdere i forhold til den stigende efterspørgsel af specialerne: APD, Tinitus og synsnedsættelse efter hjerneskade.

Der har været et generationsskifte i synsrådgivningen og derfor har nyansatte skulle igennem de lange specialeuddannelser, som det kræver for at yde den specielle rådgivning.

**Fysiske rammer**

De fysiske rammer for den borgerrettede aktivitet på instituttet og satellitterne rundt i Nordjylland er ikke ændret. Der har i 2022 været fokus på, hvordan man kan udnytte de virtuelle redskaber som en del af rådgivningen, da det er blevet mere etableret i de forskellige hjem, at bruge den tekniske løsning.